ไปเจาะหูเมื่อเดือนก่อน ผ่านมาก็ปกติไม่มีอะไรเกิดขึ้น แต่เมื่ออาทิตย์ที่แล้วมีตุ่มใสๆเกิดขึ้นข้างรูที่เจาะหู (เจาะกระดูกอ่อน) มันแตกแล้วต่อมาเป็นสีขุ่นๆเลยเอาสำลีชุบน้ำเกลือไปเช็ดมันเลยแตกเหมือนหนอง แล้วมันก็เป็นก้อนแข็งๆ เหมือนตกสะเก็ด แต่พอเราเช็ดออกแล้วเลือดก็ไหล แล้วมันเป็นเหมือนก้อนเนื้อที่เช็ดไม่ออกอะครับ เป็นนูนๆขึ้นมา อยากทราบว่ามันคืออะไรครับ
สวัสดีค่ะ การเจาะหูเป็นการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไป คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาจริงๆแล้วควรเจาะหูบริเวณผิวหนังไม่ใช่กระดูกอ่อนค่ะ การเจาะหูบริเวณกระดูกอ่อนอาจทำให้มีกระดูกอ่อนอักเสบหรือผิดรูปตามมาได้อาการมีตุ่มใสๆขึ้นข้างรูที่เจาะหูแบบกระดูกอ่อนนั้น อาจจะเป็นตุ่มใสที่เกิดขึ้นตามหลังการบาดเจ็บหรือเกิดแผลต่อเนื้อเยื่อนั้นๆได้ ต้องสังเกตว่ามีลักษณะเข้าได้กับการติดเชื้อเช่นมีหนอง เจ็บ ปวด บวม แดงมากร่วมด้วยหรือไม่ ถ้าใช่ ควรไปพบแพทย์เพื่อตรวจประเมินในเบื้องต้น ไม่ไปจับหรือโดนแผลบ่อยๆ เพราะอาจเพิ่มโอกาสติดเชื้อ ระวังการกระทบกระแทก อาจงดการใส่ตุ้มหูไปก่อน